**SKUPŠTINA CRNE GORE**

**Broj: 00-32-5/21-97/10**

**Mjesto i datum: Podgorica, 30. 07. 2021. godine**

**KONKURS**

|  |
| --- |
| 1. **OPŠTI PODACI O NARUČIOCU**
 |
| NARUČILAC | SKUPŠTINA CRNE GORE |
| OVLAŠĆENO LICE  | ALEKSANDAR KLARIĆ |
| ADRESA | BULEVAR SVETOG PETRA CETINJSKOG BR. 10, PODGORICA |
| SJEDIŠTE  | PODGORICA |
| POŠTANSKI BROJ | 81000 |
| PIB | 02017482 |
| TELEFON  | +382 67 811 541; +382 20 404 540 |
| INTERNET STRANICA | www.skupstina.me |
| LICE ZA DAVANJE INFORMACIJA | ARIS ŠABOTIĆ |
| E-MAIL ADRESA | konkurs@skupstina.me  |

|  |
| --- |
| 1. **PREDMET KONKURSA**
 |
| Predmet konkursa je izrada idejno-grafičkog rješenja zaštitnog znaka Skupštine Crne Gore i njegova osnovna primjena. Idejno-grafičko rješenje treba da sadrži znak (grafički simbol) i naziv-ispis Skupština Crne Gore (slovni dio), u kolor i crno-bijeloj varijanti, sa slovnim znacima ćiriličnog i latiničnog pisma.  |

|  |
| --- |
| 1. **OPIS PREDMETA KONKURSA**
 |
| Konkursni rad treba da sadrži znak (grafički element) i logotip (ispis Skupština Crne Gore) u kolor i crno-bijeloj verziji, sa slovnim znacima ćiriličnog i latiničnog pisma sa uputstvom za primjenu i primjerima primjene navedenim u okviru Poglavlja 5. Znak, kao grafička dopuna logotipa, može biti fizički odvojen ili ugrađen u njega i treba da predstavlja stilizaciju motiva, izbor boja, eventualne sekundarne grafičke elemente i boje pozadine u primjeni. Boje se definišu u konvencionalnim modelima: pozitiv, negativ, RGB, CMYK, Pantone.Jedinstvo znaka i logotipa u zaštitnom znaku treba predstaviti kroz moguće i zabranjene vidove palete boja, veličina, proporcija, kompozicija, rotacija, pozicija primjene i sl.  |

|  |
| --- |
| 1. **CILJ KONKURSA**
 |
| Cilj idejno-grafičkog rješenja je ostvarenje originalnog i kvalitetnog rješenja znaka i logotipa Skupštine Crne Gore, koje treba da simbolizuje istoriju, duh i tradiciju crnogorskog parlamentarizma, kao i značaj Skupštine Crne Gore u savremenom demokratskom društvu. Rješenje treba da bude jednostavno, prepoznatljivo i primjenjivo u svim formama poslovne i vizuelne komunikacije, u kojoj je Skupština Crne Gore predstavljena kao nosilac ustavotvorne i zakonodavne vlasti, posvećena razvoju društva u skladu sa najvišim vrijednostima demokratije. |

|  |
| --- |
| 1. **SADRŽAJ KONKURSNOG ZADATKA**
 |
| Zadatak konkursa je izrada idejno-grafičkog rješenja znaka i logotipa za Skupštinu Crne Gore, a koji odslikava ono što ova institucija predstavlja u državnom i društvenom životu zemlje, ali i u međunarodnoj javnosti. Skupštinu kao nosioca **zakonodavne vlasti** čine poslanici/ce, birani neposredno, tajnim glasanjem, na osnovu opšteg i jednakog biračkog prava. Skupština je, dakle, **najviše predstavničko tijelo** i ključno mjesto političkog dijaloga u zemlji. Građani/ke Crne Gore preko svojih izabranih predstavnika/ca, poslanika/ca u Skupštini, učestvuju u vlasti, predlažu i donose zakone, te odlučuju o ekonomskim, socijalnim, kulturnim i drugim pitanjima od značaja za državu i društvo. Skupština, kao i drugi moderni parlamenti današnjice, između ostalog, sprovodi i **kontrolu nad radom Vlade** (nosiocem izvršne vlasti), što je jedan od ključnih principa parlamentarne demokratije u zemljama sa jasnim sistemom podjele vlasti, a odnosi se prije svega na kontrolu nad sprovođenjem zakona i politika, kao i nad poštovanjem ljudskih prava i trošenjem budžeta. Posebno značajan aspekt rada Parlamenta, kao izraza građanske volje i najvišeg predstavničkog tijela, jeste **aktivno učešće građana/ki** u parlamentarnom životu. Ovaj princip nameće zahtjev da rad Parlamenta bude javan, a posebna pažnja posvećena je jačanju kulture otvorenosti i dostupnosti institucije građanima/kama. Vizuelni identitet Skupštine Crne Gore treba da objedini specifičnosti njene uloge u društvu. Vizuelno rješenje bi trebalo da odslikava navedene uloge Parlamenta u uslovima savremene demokratije, uz uvažavanje više od **100 godina tradicije parlamentarnog života u Crnoj Gori.** **Izgled idejno-grafičkog rješenja zaštitnog znaka Skupštine Crne Gore treba da ukaže na to da je Parlament snažna državna institucija, dom svih građana, utemeljen na vladavini prava, socijalnoj pravdi i osnovnim ljudskim pravima, koji poštuje slobodno izraženu volju naroda i garantuje jačanje slobodnog i otvorenog društva.**Sadržaj konkursnog rada treba da obuhvati: 1) Predlog idejnog rješenja dostavljen na A4 formatu sa rješenjem znaka i logotipa u originalnoj boji i u crno-bijeloj varijanti, potpisan šifrom u donjem desnom uglu, kao i elektronsku verziju istog potpisanu šifrom u donjem desnom uglu dostavljenu na prenosnom mediju (USB flesh-drive ili CD) (vektorski format).*Digitalna verzija ne smije sadržati meta podatke koji mogu ukazati na identitet autora.*2) Obrazloženje rješenja (od 500 do 1000 riječi) dostavljeno na A4 formatu potpisano šifrom u donjem desnom uglu, kao i u PDF verziji takođe potpisanu šifrom u donjem desnom uglu koja se dostavlja na prenosnom mediju (USB flesh-drive ili CD). *Digitalna verzija ne smije sadržati meta podatke koji mogu ukazati na identitet autora.* 3) Osnovna uputstva, odnosno primjere primjene rješenja uz preporuku za korišćenje boja, odgovarajućeg fonta (tipografija) po svakoj od stavki, kao i eventualnih sekundarnih grafičkih elemenata i ispisa na: * memorandumu (zaglavlje i podnožje dokumenta);
* nepresavijenoj i presavijenoj čestitki/pozivnici (zaglavlje i podnožje dokumenta, odnosno prednja strana i poleđina);
* vizit karti (prednja strana i poleđina);
* koverti (u dimenzijama DL, B6, B5, C4, ameriken);
* fascikli (prednja strana i poleđina);
* flajeru;
* brošuri/knjizi (prednja/naslovna strana i poleđina);
* baneru;
* panou;
* uniformi zaposlenog;
* vebsajtu;
* *PowerPoint* prezentaciji;
* u potpisu elektronske poruke;
* olovci, privjesku ili drugom sličnom promotivnom materijalu.

Primjere primjene prezentovati u digitalnoj verziji, potpisane šifrom u donjem desnom uglu i dostaviti na prenosnom mediju na kojem su dostavljeni predlog idejnog rješenja i obrazloženje rješenja. *Digitalna verzija ne smije sadržati meta podatke koji mogu ukazati na identitet autora.*4) Osnovna uputstva i predloge za primjenu rješenja u kombinaciji sa grbom Crne Gore, uz preporuku za korišćenje boja, odgovarajućeg svečanog fonta (tipografija), kao i eventualnih sekundarnih grafičkih elemenata i ispisa na: * poslaničkoj legitimaciji;
* memorandumu predsjednika i potpredsjednika Skupštine (zaglavlje i podnožje dokumenta);
* fasciklama koje se koriste za događaje predsjednika i potpredsjednika Skupštine (prednja strana i poleđina);
* blokovima koje se koriste za događaje predsjednika i potpredsjednika Skupštine;
* nepresavijenim i presavijenim čestitkama predsjednika i potpredsjednika Skupštine (zaglavlje i podnožje dokumenta, odnosno prednja strana i poleđina);
* nepresavijenim i presavijenim pozivnicama predsjednika i potpredsjednika Skupštine (zaglavlje i podnožje dokumenta, odnosno prednja strana i poleđina);
* koverti za predsjednika i potpredsjednika Skupštine (za sve u dimenzijama DL, B6, B5, C4, ameriken);
* vizit kartama predsjednika i potpredsjednika Skupštine (prednja strana i poleđina).

Primjere primjene prezentovati u digitalnoj verziji, potpisane šifrom u donjem desnom uglu i dostaviti na prenosnom mediju na kojem su dostavljeni predlog idejnog rješenja i obrazloženje rješenja u skladu sa pozitivnim propisima koji regulišu upotrebu grba. *Digitalna verzija ne smije sadržati meta podatke koji mogu ukazati na identitet autora.*Pojašnjenje: Sadržaj konkursnog zadatka opisan u tačkama 1, 2, 3 i 4 u dijelu koji se odnosi na PDF i digitalne verzije se dostavlja na jednom prenosnom mediju (USB flesh-drive ili CD).Naručilac zadržava pravo da od učesnika koji je dostavio odabrano rješenje zahtijeva nužna tehnička prilagođavanja autorskog djela. Učesnik koji je dostavio odabrano rješenje je dužan da, u slučaju eventualnog procesa registracije autorskog djela, sarađuje sa naručiocem. Autori su saglasni sa eventualnom javnom prezentacijom dostavljenih autorskih djela nakon okončanja postupka a za potrebe promocije konkursa, uključujući i prezentacije na društvenim mrežama, štampanim i elektronskim medijima, kao i formom izložbe.U slučaju da u predmetnom konkursu broj pristiglih radova bude manji od tri, postupak se obustavlja. |

|  |
| --- |
| 1. **JEZIK KONKURSA**
 |
| Crnogorski ili drugi jezik koji je u službenoj upotrebi u Crnoj Gori. |

|  |
| --- |
| 1. **PRAVO PRIJAVE NA KONKURS**
 |
| PRAVO PRIJAVE IMA | Svako fizičko ili pravno lice u skladu sa Poglavljem 8. |
| PRAVO PRIJAVE NEMA | 1) lice koje je neposredno angažovano na pripremi i sprovođenju konkretnog konkursa; 2) član uže porodice lica iz tačke 1 i lica koja neposredno sarađuju sa njima u vrijeme trajanja konkursa (stalni poslovni partneri, stalni saradnici); 3) lice koje je zaposleno u Skupštini Crne Gore.Članom uže porodice smatraju se: supružnik, djeca (bračna, vanbračna, usvojena i pastorčad), braća, sestre, roditelji i usvojioci. |

|  |
| --- |
| 1. **USLOVI ZA UČEŠĆE NA KONKURSU**
 |
| Konkurs je anoniman i otvoren za sva fizička i pravna lica koja ispunjavaju uslove predviđene ovim konkursom. Informacioni zabran prema medijima u odnosu na dostavljena konkursna rješenja je na snazi sve do javne objave ishoda, tj. do objave zvaničnog saopštenja za javnost/medije. |

|  |
| --- |
| 1. **NAČIN DOKAZIVANJA ISPUNJENOSTI USLOVA ZA UČEŠĆE NA KONKURSU**
 |
| 1. Potpisana izjava učesnika o nepostojanju sukobu interesa data na Obrascu 4, koji popunjava učesnik konkursa;
2. Potpisane izjave učesnika date u slobodnoj formi u skladu sa Poglavljem 10, koji propisuje sadržinu KOVERTE BROJ 2.

U slučaju da je prijavljeno rješenje nastalo kao rezultat koautorskog ili spojenog djela, navesti podatke o svim koautorima ili autorima spojenih djela (u skladu sa Poglavljem 20). Odgovornim licem po pitanju predstavljanja učesnika i u pravnim pitanjima smatraće se prvonavedeni učesnik. |

|  |
| --- |
| 1. **UPUTSTVO ZA SAČINJAVANJE I PODNOŠENJE KONKURSNE DOKUMENTACIJE**
 |
| Prijave se predaju u jednoj većoj koverti – OMOTU, unutar kojeg se nalaze dvije odvojene koverte (KOVERTA BROJ 1 i KOVERTA BROJ 2). VEĆA KOVERTA – OMOT treba da je obilježena natpisom: „PRIJAVA ZA KONKURS SKUPŠTINE CRNE GORE po konkursu broj 00-32-5/21-97/10“ „NE OTVARAJ PRIJE JAVNOG OTVARANJA“.KOVERTA BROJ 1 treba da je neobilježena, bijele boje (za format A4 lista), da sadrži konkursni rad, tj. sadrži prijavljeno idejno rješenje u skladu sa konkursnim zadatkom. Svaka prva stranica svakog lista prijavljenog idejnog rješenja (lice lista) i svi prilozi konkursnog rada dostavljeni na prenosnom mediju moraju biti označeni šifrom u donjem desnom uglu. Prenosni mediji (USB flesh drive i CD) dostavljaju se u omotnici na kojoj je navedena šifra.* Šifra treba da je sastavljena od 6 karaktera, u kombinaciji cifara i slova.
* U KOVERTI BROJ 1 ne smije nigdje da se pojavi ime autora ili bilo kakav prepoznatljiv znak koji bi se kosio sa zahtjevom anonimnosti konkursa.

KOVERTA BROJ 2 treba da je bijele boje, velika (za format A4 lista), obilježena odštampanim natpisom: „DOKUMENTACIJA ZA KONKURS – AUTOR“. Ova koverta sadrži: * Potpisanu izjavu učesnika u vezi autorskih prava, odnosno o predaji prava na korišćenje datog idejnog rješenja i izvršenja eventualnih izmjena po zahtjevu Skupštine Crne Gore u slučaju odabira prijavljenog rješenja kao prvorangiranog, drugorangiranog ili trećerangiranog (u slobodnoj formi);
* Potpisanu izjavu učesnika kojom garantuje originalnost autorskog djela, kao i to da na eventualnim ustupljenim pravima nema tereta, te da prijavljeno rješenje nije ranije bilo predmet autorskog ugovora ili bilo kojeg drugog posla kojim se može povrijediti korišćenje autorskog djela i prava intelektualne svojine trećih lica (u slobodnoj formi);
* Ugovor o zajedničkom nastupanju u slučaju zajedničke prijave;
* Popunjeni Obrazac 4;

- Popunjene podatke o učesniku, tj. autoru idejnog rješenja sa vidno označenom šifrom u donjem desnom uglu pod kojom je predao konkursni rad, tj. prijavljeno idejno rješenje, u skladu sa Poglavljem 20 – Podaci o učesniku konkursa;- Šifru pod kojom je predat konkursni rad, tj. prijavljeno idejno rješenje u okviru KOVERTE BROJ 1;- ispisanu adresu učesnika, na koju će se konkursna dokumentacija vratiti ukoliko ista bude neblagovremena ili nepotpuna.Dostavljanjem konkursne dokumentacije smatraće se da je autor saglasan sa uslovima konkursa.   |

|  |
| --- |
| 1. **ADRESA NA KOJU SE DOSTAVLJA KONKURSNA DOKUMENTACIJA**
 |
| Prijave se predaju radnim danima od 08:00 do 16:00 sati zaključno sa danom 27.09.2021. godine.Prijave se mogu: * predati neposredno Pisarnici Skupštine Crne Gore, na adresu Bulevar Svetog Petra Cetinjskog 10, Podgorica;
* dostaviti preporučenom pošiljkom sa povratnicom, na adresu Bulevar Svetog Petra Cetinjskog 10, Podgorica.

Za eventualne dodatne informacije i pojašnjenja, učesnik može kontaktirati lice za davanje informacija radnim danima od 08:00 do 16:00 sati.Prijave koje budu dostavljene nakon isteka roka za prijavu, smatraće se neblagovremenim i neće se razmatrati. |

|  |
| --- |
| 1. **ROKOVI**
 |
| **ROK ZA PRIJEM DOKUMENTACIJE UČESNIKA NA KONKURSU** | Pedesetšest (56) dana od dana objave teksta konkursa. |
| **ROK ZA DONOŠENJE ODLUKE O IZBORU**  | Petnaest (15) dana od dana predaje ovlašćenom licu Skupštine Crne Gore zapisnika o rangiranju prijavljenih rješenja i mišljenja sa predlogom odluke od strane žirija. |
| **ROK PLAĆANJA** | Rok za isplatu iznosa finansijskih sredstava za prvorangirani, drugorangirani i trećerangirani konkursni rad iznosi najviše 45 dana od dana objavljivanja Odluke o izboru. |

|  |
| --- |
| 1. **SASTAV TEHNIČKE KOMISIJE**
 |
| IME I PREZIME, ŠKOLSKA SPREMA I ZVANJE | 1. Nataša Komnenić, VSS, pomoćnica generalnog sekretara Skupštine Crne Gore,
2. Mirko Stanković, VSS, šef Biroa za javne nabavke i
3. Dragana Bošković, VSS, samostalna savjetnica I u Birou opštih poslova.
 |

|  |
| --- |
| 1. **SASTAV ŽIRIJA**
 |
| IME I PREZIME, ŠKOLSKA SPREMA I ZVANJE | 1. Ana Unkašević, magistar grafičkog inženjerstva i dizajna - predsjednica,
2. Ivan Ivanović, filmski i televizijski producent - član,
3. Prof. dr Boban Melović, profesor na Univerzitetu Crne Gore - član,
4. Aleksandar Samardžić, spec. sci. državno-pravnih studija, heraldičar - član i
5. Mirko Milošević, rukovodilac Odsjeka za snimanje i emitovanje sjednica – član
 |

|  |
| --- |
| 1. **KRITERIJUMI ZA VREDNOVANJE KONKURSNOG RADA**
 |
| ESTETIKA I ORIGINALNOST  | 30 |
| FUNKCIONALNOST | 30 |
| KREATIVNOST | 20 |
| TRANSPARENTNOST PORUKE | 20 |
| Napomena: Konkursni rad koji bude bodovan sa manje od 50 bodova neće se uzeti u obzir prilikom donošenja odluke o izboru. |

|  |
| --- |
| 1. **FINANSIJSKA SREDSTVA ZA SPROVOĐENJE KONKURSA**
 |
| Iznos finansijskih sredstava za izbor konkursnog rada za:* prvorangirani konkursni rad - 4.000,00 eura;
* drugorangirani konkursni rad - 600,00 eura;
* trećerangirani konkursni rad - 300,00 eura.
 |

|  |
| --- |
| 1. **VRIJEME I MJESTO OTVARANJA KONKURSNE DOKUMENTACIJE**
 |
| Otvaranje i vrednovanje pristiglih rješenja, u cilju zaštite i poštovanja anonimnosti dostavljenih konkursnih radova, sprovešće se u dvije faze. Javno otvaranje biće održano 30.09.2021. godine u 10.00 sati, u prostorijama Skupštine Crne Gore, na adresi Bulevar Svetog Petra Cetinjskog 10, Podgorica i istom mogu prisustvovati učesnici konkursa i/ili ovlašćeni predstavnici učesnika konkursa sa priloženim punomoćjem.Tehnička komisija će otvoriti sve blagovremeno primljene prijave - omot i konstatovati (ne)postojanje KOVERTE BROJ 1 i KOVERTE BROJ 2. Nakon formalno-pravnog pregleda sadržaja dostavljenog omota, KOVERTU BROJ 1 Tehnička komisija uručuje žiriju, koji samostalno u posebnoj prostoriji pristupa pregledu i ocjeni dizajna šifrovano dostavljenih idejnih rješenja. Tehnička komisija, samostalno, u posebnoj prostoriji pristupa formalno-pravnom pregledu KOVERTE BROJ 2 i njenog sadržaja i o tome sačinjava zapisnik. Žiri će sačiniti zapisnik o rangiranju konkursnih radova.Nakon što Žiri sačini zapisnik o rangiranju konkursnih radova i izvrši uvid u zapisnik Tehničke komisije, Žiri će donijeti mišljenje u formi izvještaja sa predlogom odluke.O ishodu konkursa svi učesnici će biti informisani putem e-maila i/ili putem preporučene pošiljke sa povratnicom. |

|  |
| --- |
| 1. **IZJAVA OVLAŠĆENOG LICA SKUPŠTINE CRNE GORE O NEPOSTOJANJU SUKOBA INTERESA**
 |
| U postupku konkursa broj 00-32-5/21-97/10 od 30.07.2021. godineIzjavljujemda povodom istog nijesam u sukobu interesa i da ne postoji ekonomski i drugi lični interes koji može kompromitovati moju objektivnost i nepristrasnost u ovom postupku.Ovlašćeno lice Skupštine Crne Gore \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s.r. |

|  |
| --- |
| 1. **IZJAVA ČLANOVA ŽIRIJA O NEPOSTOJANJU SUKOBA INTERESA**
 |
| U postupku konkursa broj 00-32-5/21-97/10 od 30.07.2021. godineIzjavljujemda povodom istog nijesam u sukobu interesa i da ne postoji ekonomski i drugi lični interes koji može kompromitovati moju objektivnost i nepristrasnost u ovom postupku.Član žirija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s.r.Član žirija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s.r.Član žirija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s.r.**…** |

|  |
| --- |
| 1. **PODACI O UČESNIKU KONKURSA**
 |
| NAZIV/IME I PREZIME I SJEDIŠTE /PREBIVALIŠTE |  |
| PIB/JMBG |  |
| BROJ RAČUNA I NAZIV BANKE |  |
| ADRESA |  |
| TELEFON |  |
| FAX |  |
| E-MAIL |  |
| LICE OVLAŠĆENO ZA POTPISIVANJE DOKUMENATA U PONUDI*\* U slučaju da je prijavljeno rješenje nastalo kao rezultat koautorskog ili spojenog djela, navesti podatke o svim koautorima ili autorima spojenih djela. Odgovornim licem po pitanju predstavljanja učesnika i u pravnim pitanjima smatraće se prvonavedeni učesnik.* |  |
| LICE ZA DAVANJE INFORMACIJA |  |

Obrazac 4

|  |
| --- |
| **IZJAVA UČESNIKA KONKURSA O NEPOSTOJANJU SUKOBA INTERESA** |
| U postupku konkursa broj 00-32-5/21-97/10, od 30. 07. 2021. godine Izjavljujemda povodom istog nijesam u sukobu interesa i da ne postoji ekonomski i drugi lični interes sa licima koja učestvuju u postupku konkursa na strani naručioca. Učesnik konkursa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s.r. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_